ตลาดหุ้นเอเชียผันผวน หุ้นญี่ปุ่นดีดตัวรับเยนอ่อนค่า
ตลาดหุ้นเอเชียเคลื่อนตัวทั้งในแดนบวกและลบในการซื้อขายภาคบ่ายวันนี้ โดยหุ้นญี่ปุ่นดีดตัวขึ้นภายหลังจากที่เงินเยนอ่อนค่าลง ในขณะที่นักลงทุนพากันคาดการณ์ว่า ธนาคารกลางสหรัฐจะปรับขึ้นอัตราดอกเบี้ยในการประชุมเดือนธ.ค.นี้ ภายหลังจากที่ได้มีการเปิดเผยเงินเฟ้อที่ปรับตัวสูงขึ้น
18 พ.ย. 2558

ผู้สื่อข่าวรายงานว่า ตลาดหุ้นเอเชียเคลื่อนตัวทั้งในแดนบวกและลบในการซื้อขายภาคบ่ายวันนี้ โดยหุ้นญี่ปุ่นดีดตัวขึ้นภายหลังจากที่เงินเยนอ่อนค่าลง ในขณะที่นักลงทุนพากันคาดการณ์ว่า ธนาคารกลางสหรัฐจะปรับขึ้นอัตราดอกเบี้ยในการประชุมเดือนธ.ค.นี้ ภายหลังจากที่ได้มีการเปิดเผยเงินเฟ้อที่ปรับตัวสูงขึ้น
โดยดัชนี HSI ตลาดหุ้นฮ่องกงปิดภาคเช้าที่ 22,285.93 จุด เพิ่มขึ้น 21.68 จุด, +0.10% ดัชนี SENSEX ตลาดหุ้นอินเดียเปิดวันนี้ที่ 25,860.35 จุด ลดลง 4.12 จุด, -0.02% ดัชนีนิกเกอิปิดภาคเช้าพุ่งขึ้น 155.10 จุด หรือ 0.79% แตะที่ 19,785.73 จุด
ขณะที่วานนี้ กระทรวงแรงงานสหรัฐเปิดเผยว่า ดัชนีราคาผู้บริโภค (CPI) ปรับตัวขึ้น 0.2% ในเดือนต.ค. เมื่อเทียบรายเดือน หลังจากร่วงลงติดต่อกัน 2 เดือนเมื่อเทียบรายปี ดัชนี CPI ปรับตัวขึ้น 0.2% ในเดือนต.ค.
โดยดัชนีราคาพลังงานปรับตัวขึ้น 0.3% ในเดือน ต.ค. ขณะที่ดัชนีราคาอาหารขยับขึ้น 0.1%